Hjem»Østrigs...Østrigske skikke - passion for tradition»Osteproduktion i Bregenzerwald
Osteproduktion i BregenzerwaldInsidertips fra Østrigs Turistbureau
I Vorarlberg har man i århundreder praktiseret en særlig form for kvæghold, hvor kvæget i løbet af sæsonen græsser i tre forskellige højder. Resultatet er både usædvanlige og sjældne ostetyper. Käsestrasse Bregenzerwald inviterer på et møde med den traditionelle form for landbrug, folkene bag, deres gæstfrihed - og selvfølgelig et rigt udbud af oste. Bregenzerwald
Alpernes sætere - der findes næppe noget sted omgivet af en så fortryllende magi som disse højtliggende græsgange. Alpernes bønder er blevet symbol på et liv i komplet harmoni med naturen. I Bregenzerwald regionen er flere hundrede af sådanne sætere stadig i brug. På den lokale Vorarlberg-dialekt kaldes sæterne kort og godt ”Alp”, men dertil kommer yderligere tre betegnelser: I det sene forår, når føden bliver sparsom i dalene, flytter bønderne kreaturerne til de store græsningsområder, et stykke oppe i bjergene, kaldet ”Vorsäss”. I starten af juli flyttes dyrene op i ”Hochalpe”, der strækker sig helt op til over trægrænsen. I september bliver kreaturerne smukt udsmykket og drevet tilbage fra bjerget, ned i dalene ved den festlige begivenhed ”Alpabtrieb”. Fra hømælk til ostDe evner og færdigheder, der gør bønderne i stand til at leve et liv med hårdt manuelt arbejde og forståelse for naturen, er gennem århundreder mundtligt blevet overleveret fra generation til generation. Kvæget spiser kun hø, frisk græs og urter året rundt, og de producerer den i dag sjældne ”Heumilch” eller ”hømælk”, der er påviseligt sundere, mere velsmagende og bruges upasteuriseret til at skabe de mest enestående og imponerende oste. Bergkäse og Alpkäse er de nok mest velkendte repræsentanter for de mere end 30 regionale ostetyper, hvoraf nogle aldrig kommer ud i almindelig handel. Oplev og lav selv din egen ostEnhver, der vandrer på Käsestrasse Bregenzerwald, kan smage sig vej gennem alle ostetyperne, se mælkebønderne udføre deres arbejde og høre om vejrets indflydelse på ostenes modning. Med lidt held kan man også opleve en af Alpernes fester eller en bjerggudstjeneste. De kulinariske muligheder strækker sig fra udsøgte restauranter over familieejede kroer til snackbarer. Nogle af de specialiteter, der serveres her, er ”Sennsuppe”(en suppe lavet af valle) eller ”Gsig” en slags slik lavet af karamelliseret mælkesukker – begge sjældenheder fra en næsten tabt bondekultur. Man kan også blive mejerist for en dag og lave den velsmagende friske ost i Sennschule centeret. Der skal være mindst fem deltagere, for at dette fire timers kursus afholdes. Det maksimale antal deltagere er 20. Nyttige linksErlebnissennerei SchoppernauUdstillingsmejeriet i Käsehaus AndelsbuchBregenzerwälder Käsekeller